
O Volapükaflens Löfik ! 


Adelo egetob penedi publügik söla Haupenthal. keli etuvob i 
nitediki, і muifiki. No tefon Volapüki, bi ma от, pük obsik уа edeadon id 
esepülon; tefon Sperantapüki. 


Dü yels brefabüik, estudoy mufi Sperantapükik in Deutän ed in 
Fransän, e stud at efinikon me kluds vero stunüköls, sevabo, das Sperantapük 
nevifiko peron мейі, keli jünu ejuiton. 


I stud padunon fa lanavan е bevüpükavan famik, dokan Tazio 
Carlevaro se Jveizän. Ekö setrat se stud omik tiädü : "Sperantapük - olailifon 
- li love yel 2045 ?" :- 


"Sperantapük no plu dabinon іп seved Jveizänanas. (Dalobs is і 
ninükön nemi läna obsik - redakan). Ni äs bos jenöfik, ni äs bos mögik. No in 
tör, по іп dip, по in nolav, по in muad, по in läm, noin cal, no in ted. Binon 
nelogamovik e no peküpöl : no in buks, no in gaseds, no in bukiselidöps, no 
іп bioskops. Мо labon pladi in disin seimik sogädik, in vision nonik 
fütüratima." 


Е profetom sökölosi :- 


"Nelogädikam binon fät pükas mekavik valik Ün yel 2010 muf ela 
Ido onelogädikon. Ün yel 2020 obinon tum ela Interlingua. Ün yel 2045 niludo 
obinon finükam mufa Sperantapükik, kel ovotikon іп тиб] bäldikanas semik, 
kels jenöfo no okanons suemön, das bos no jäfidon tefü säk lölik Ün yel 2100 
Sperantapük obinon musedot." 


E cedis olik in tef at vüdom 

LÄRNOD FOLDEGLULID 
DIL BALID: MOTORAVAB Ü TOOD 





Pluamanum motoravabas, keli tuvoy in Merop romenik pemekons in 
Lamerikän (ü: іп Tats-Pebalöl Lamerikäna). Тоо aniks dabinons, kels 
penüveigons se Linglän, Fransän, Deutän, Litaliyän. Bi motoravabs binons so 
jeriks, pösods tefädiko nemödiks dalabons onis. Ebo demü nebundan at nems 
diladilas, me kels tood binädükon oki, no binons vemo sevädiks pö pöp. 


Motoravabs in Lamerikän pefabriköls labons kösömiko zilidis jöl u 
mälis. Uts labü zilids fol уа tio enepubons. Klülos, das uts labü zilids jöl 
fefilükons bänsini mödikum, ab binons nämikums. Kösömiko vifükumamakurb 
binon näi stiraluib. No nelaböfik binon lemödot datuvotas nutimik, äs radion, 
zigarülifilidöm, glok, e r, kels pepladons ini stumaboed. Motoravab obik binon 
vemo nulädik. Fulükob bänsinacubi se pömöm me tuin. Motoravab labon 
nemu zilidis jöl; su toodakapüt gretot vaba penunädon. Karod binon gretik, 
luibs fol binons gretiks, leigoäsä miotajelöms. Föfavitür labon vitürikluinömis 
tel. I bänsinacuböp e garad binons mu nulädiks. 


DIL TELID: FIKULOTS PÖ TOOD 





Viloböv, das xamülol toodi oba. No sevob dub kis stobülon. No sevob, va 
karburöm no jäfidon u va bujids mutons paklinükön. Alo no jäfidons gudiko. 
Id omutol fledülön kumulatoris, bi egebob startikodömi tu mödiko. 


Gudö ! jinos lü ob, das vobod oflagon düpi bal u telis. Kanol - li leadön blibön 
is toodi olik, dat kanob xamülön oni kälöfiko ? 


Ko blesir mödik ! bisä onäton täno lölöfiko. 
kkk kkk kkk kkk kkk ++K kk К *** 
He! tood binon - li ya nätik ? 


Lesi ! vobod по äbinon mödik. Те ämutobs klinükön karburömi. Steifülös 
seimna oni ! Glorö ! Kiogudiko motor jäfidon ! Plä nätükam motora, emenod- 

obs frenömis e yumi ed efuliopömobs lutaluibarifis. Eläükobs bänsini 
Kunmulator fledülon oki it. 


O! tio glömob nog bosi. Pladolös glutapiri nulik ini fläkömalampad föfik detik 
Omutobs toodön neito ed at obinon nonelaböfik. 


Blesirö ! Gudos; atos binon val, keli neodobs (ü: val binon blümik ! u: val 
pefidunon !) 


Magifö ! Edunol vobodi lobabiko. Ekö ! is suäm kalota binon (u: Is getol 
suämi kalota). 


УОрЕМ КАЕМІК 





BÄNSINACUB petrol tank РОМОМ аритр 
BÄNSINACUBÖP filling station STARTIKODÖM ignition 
BINÄDÜKÖN (OKI ME) to assemble STIRALUIB (steering) wheel 
BUJID sparking plug STOBÜLÖN to stall 
FLEDÜLÖN to charge (battery) STUMABOED dashboard 
FLÄKÖMALAMP headlight TOODAKAPÜT (car) bonnet 
GLUTAPIR a bulb TUIN a hose(pipe) 
KARBURÖM а carburettor VITÜRIKLUINÖM windscreen wiper 
KAROD (car) body(work VIFÜKUMAMAKURB accelerator 
KUMULATOR a battery YUM transmission 
LUTALUIBARIF a tyre ZILID a cylinder 


MIOTAJELOM а mudguard ZIGARULIFILIDOM а cigarette lighter 
RRRA R RARA RRARA 
MEKÄDAM TA VOMS 


Mekädam in dom ta voms е jipuls binon säkäd gretik volik. In 
Nikaraguvän luldegteldötum vomas pesäköl eplakofs mekädami іп dom, ed in 
Lindän foldegluldötum manas lekoefoms, das emekädoms ta matan. Nüns de 
Greta-Britän е de Tats Pebalöl jonons, das foldil vomas ѕіо in tef at. Nüns at 
rigädons se nunod de fünod pro cils (UNICEF). Ma el UNICEF, mäldegbalion 
vomas da vol edeadofs kodü mekädam in dom. 

TÄVAVENTÜR ІМ LAPÄN (V) 
FA KARL MAY 


Jainils at äbinons fe sleniks, ab peflököls me zöns nesleitovik se 
renaskins; ädaloy konfidön mani vätikün ones. Du äkipob soni, jainil 
telid pädoniogivon, me kel äsötom lentanön fati. Atos äjenos in tim 
brefik e tän bofikans pälöpiotiroms. 


Fat Pent äfalom stifiko ini nif. 


"Binom deadik !" el Mète äyamom. "Lanans badik äberavons 
lifi oma !" 


Äxamob Lapänani bäldik. Lad oma äflapülon e lim nonik oma 
äjinon peviodöl. Sekü atos, ätrodob votikanis : 


"Sotn ela - lifom ! Nos defos оте plä te sevälöf. In slitod 
älabom pladami kinik, o Mète? Slitod no jinon binön dibik." 


"O härra (= О söl !), binon dibik, vemo dibik е lepetegöl те 
glad" ägespikom. "Ab binon nabik e sekü atos sped oma äblibon 
traväro stegöl ed äkipon omi." 


"Vékes auto - milag kion !" 


"Si, Yesots (= Yesus) saludik egaledom omi. Ab sagolös, 
binos - li mögik, das ba odeadom too ?" 


"Binos mögik, das kap oma älenflapon ta glad. To klotam bigik 
binom stifik demü kold e klu fümo ebinom vemo lunüpo in gur; sekü 
atos, niludob, das pestorditom; ibo уа lunüpo idagalomöv, if evedom - 
la te sevälöfik. Sumolsöd bemülis boadik e mekolsöd polömi. 
Polobsöd omi lü ludom. Seiman büspidomös e blinomös nifavabi ko 
ren, dat orivobs vifikumo zeili." 


"Ob odunob osi!" el Káke Keira brafik älofom oki. "Somo 

ospidob, das no oflodob e givob oles plädi oba; ibo nen pläd no 
okanols mekön polömi gudik." 


Ädejetom plädi veitik, äsumom spedi e güni ed ägeslifom me 
nifajuks та veg ої, та kel ікӧтобѕ. Yufü pläd, bemüls boadik e 
jainils, polöm legebovik päyümon; fümiko ätanobs pesavölani su 
polöm ed ägetävobs. Майко atos ävedos fikulik obes, ibo по абіпоѕ 
nefikulik аа blinön böladi as nepeviodöli Iove slitods. Atos äflagos 
prüdi e timi so mödikis, das nifavab ya äbinon dono len bel ven ärivobs 
kamaläni. El Káke Keira vüo iloenom plädi de el Anda. 


Nesevälöfan pälentanom su nifavab e poso ägolobs levifiküno 
love plen пи smufik е sefik lü ludom. Natiko nifavab patiröl fa ren 
vienavifik älükömon büo ko nök Sätte, kel äregom oni, ka obs e, ven 
ideseitobs nifajukis ed änütridobs, ätuvobs fati Pent, kel ya äseatom 
nilü fil. Абіпот nog nesevälöfik, ab too mot Snyära yufü dauts oka 
älufulükof yamöl e plonöl ledilis renabluda eflodöl ini mud mekädo 
pemaifüköl. 


"Vilols - li deidön omi !?" älüvokob ofis. 


"Blud binon gudik pro valikos, härra !" ( = o söl !) älesagof 
obe. 


"Nu te dämon omi ! Sesumolsöd oni dönu e maifülkolsöd klotis 
ота. іарор medini gudikum." 


Dido in tävasak evedöl ya levagik, älabob medinis nonik pläamü 
fladili lafo pefulöl me tintur ela arnika, ab med at äbinon legudik pro 
sanam vioda ejenöl sekü fal, if no i koapadils ninedik pidämons. Klots 
pämaifükons ad yufön natemi, e, bi els náfta u salmiak u sümikos is no 
ädabinons, äbegob snüfatabaki. Alans ästunons vemo, das man ti 
deadik tabakisnüfomös, ab too boks pemököl me renaskin pälofons 
obe sunädo. Lapänan levemo löfom tabaki, ti äs geini, ab Ы Іеѕиуо 
nelabom ati, smökom e tabakisnüfom vemo e seko boks saidik 
ädabinons is in ludom. 

Ägivob nesevälöfane lemödoti ini dil ut logoda omik, keli 
Lapänans ai nemons eli nyuòne (= nudi), e no ämutob luno stebedön 
vobedi pedesinöl; flom tipik äfomon plifis, Іодаіірѕ Ғагтік äprimons ad 
dremön, mud ämaifikon fe nevifiko, ab so veitiko äs äkanon, cügs 
pebesmivöl me picinaleül ta kold е ta nimils valasotik äsvelädons, е 
poso utos äjenos, pro kelos püks netas valik labons maloti te bali, 
sevabo : "а -a -ac - cö !" 


(Ебуої ün mul balidkömöl) 


PÜKS DEADIK - LI ? 
FA BRIAN R. BISHOP 


Dü dels vel primùü gustul, äspikob te latiniko 
in kolköm belgänik. Kis? Spikön valiko püki 
deadik - li ? 


Kikodo ? Dü vig at, skil obik dinädü pük 
pepenöl e lautots vönädik gudikumon, plu ka ai 
medùü stud sufädik. Id ätuvob lifi püka. Igo üf 
pük no plu aldeliko pagebon äsä pigebon, älogob 
püki geböfiki, jöniki, tikaviki. 


Ab i plitos obi gebön püki fa pösods mödik 
pavoköli deadiki - Volapüki. Pidabiko jünu te 
balna egebob Volapüki іп spikot. 


Kanoy kodù atos spelön, das semikna okanobs 
noganükön kolkömi ідо smalikün medü e tefùü pük 
obsik. Kif u kim vilof u vilom - li ? 


0000000000000000000000000 
ОТЕК 
Loter binon trip 
Su fopans valik; 
E lelobobsös süli 
Cedoy tripi at рі ! 

РИМ _SMALIK (XII 
FA ANTOINE DE SAINT-EXUPÉRY 





Planet sököl päbelödon fa ludrinan. Visit at äbinon vemo brefik, 
ab äblunon plini smalik ini glumaladäli gretik : 


"Ķisi dunol - li us ?" äsagom ludrinane, keli ätuvom eseadöli 
seilo fo konlet fladas vagik e konlet fladas fulik. 


"Drinob," ägespikom ludrinan lügöfiko. 

"Kikodo drinol - li ?" äsäkom ome plin smalik. 

"Аа glömön,” ägespikom ludrinan. 

"Ad glömön kisi - li ?" äseividom plin smalik, kel уа äpidom omi. 
"Ad glömön, das jemob," äkoefom ludrinan, kapi donükölo. 


"Kodü kis јето! - li ?" äseividom plin smalik, kel ädesirom yufön 
omi. 


"Jemob bi ludrinob !" äfinükom ludrinan, kel äkeninükom oki 
fifümiko ini seil. 


E plin smalik ämogolom, kofudöl. 
"Daülans fümiko binons mu, mu bisariks" äsagom oke dü (йу. 
Феде е е е е De De Te De Te De De De De е 0 de ve De Ve De Ve Te Üe 
RAÄNIDS BÜ DINOSAURS 


Raänids äkömons su tal bü dinosaurs. Tuvots brefabüik fösilas raänidas in 
tat Lamerikän ela Virginia ed in Sulüdafrikop blöfons, das raänids, as bid, 


binons ti kilna vönikums, ka äcedoy onis; sevabo : plu ka yels 
240.000.000. 
pa pa pa p p p p A А ра р р р ра БЧ 
A A A A A А A A A A A A A A A 

JAKOB SPRENGER - DÜNAN VOLAPÜKA 





Cifal kilid Volapüka pämotom tü del 814 mayula yela 1872 in Jveizän 
Pals omik äbinons feilans balugik; fat äbinom zuo nog cimiklinükamamastan 
calöfiko picälöl. 


Hiel Jakob äbinom cil mälid se gems vel : blods lul e sörs tel. Avisitom 
pöpajuli е realajuli, ed äkömom ün yel 1887 ini gümnad in zif Einsiedeln e de 
1888 ini gümnad kantonik in Freiburg (Jveizän), kö ävisitom (pos fiduin 
gümnada) dü yel bal niveri usik. 


Steif omik äbinon ad vedön gümnadaprofäsoran, ab fat omik äperom 
monemi lemödik, e ad vitön badikünosi, el Jakob ämutom tuvön sunädo cali, 
mesedi blünöli. Äsludom ай jäfön as bukädan а büsidacif brodabüsida; 
ävedom ün 1907 fabrikan nesekidik, ed äplöpom ad dagetön ünü tim jü yel 
1914 dalaboti ze gretiki. Volakrig balid ün 1914 ävobädon lefaili brodabüsida. 


Bäldotü yels te degtel äseivom Volapüki, ed elöfom dü lif lölik okik 
leladälo diali jönik valemapüka. Mot ela Jakob yunik iremof diledi fromada, 
keli in delagased pivilupon. Da papür äkanom logön bükoti, ed ävilom sevön 
utosi, keli bükoti ätefon. Sekü atos äkipom diledi fromada foi lok, ed äreidom 
täno ad süpäd okik nuni lobülik dö Volapük. Ätöbidom ed äplöpom ad dalabön 
gramati Volapüka, ab at pädesumon оте e stud Volapūka päproibon, bi 
ämutom lämön ettimo latini lä topapädan. Bäldotü yels degjöl äprimon, as 
studan in Freiburg dönu studi Volapüka ed äspikom us spikädi balid okik dö ä 
gönü Volapük. Ün hitüpavaken yela 1891 Cifal Schleyer ävüdom omi ad 
nüsedön vobodi ze gretiki in Volapük, kelosi id ädunom, ed ägetom demü at 
diplomi Volapükitidana bäldotü yels degzül, ed ші tidala bäldotü yels teldeg- 
bal. Päcälom ad kadäman Volapüka bäldotü yels luldegvel; ad kadämal 
bäldotü yels mäldegvel е fino ad Cifal Volapükanefa а Dilekan 
Volapükakadäma bäldotü yels veldegmäl. 


Äbinom balan fünanas ela Lelivükamafed Bevünetik (= Internationaler 
Befreiungsbund), kel ägebon Volapüki as dakosädamedöm bevünetik. 


Cifal Sprenger ai ekälälom Volapüki, ed ekomipom nämöfo pro dials 
ona. 


